Таму важна праводзіць узважаную працэнтную палітыку. Толькі такім чынам атрымаецца аднавіць давер эканамічных агентаў (субекты эканамічных адносін, якія прымаюць удзел у вытворчасці, размеркаванні, абмене і спажыванні эканамічных даброт, — аўт.) да нацыянальнай валюты, захаваць прыток рублёвых укладаў і тым сфарміраваць магчымасці для крэдытавання эканомікі, паступова зніжаючы пры гэтым кошт запазычання. Варта адзначыць, што праца банкаўскага сектара краіны вызначаецца станам рэальнага сектара эканомікі. Дзейнасць прадпрыемстваў павінна быць рэнтабельнай, субектам гаспадарання неабходна зніжаць сваю залежнасць ад энергіі і сыравіны, развіваць экспарт. Грошы павінен генерыраваць рэальны сектар эканомікі, і развівацца прадпрыемствам неабходна ў першую чаргу за кошт асабістых рэсурсаў, а банкаўскі крэдыт — усяго толькі дапамога.